Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI
Uvumbuzi wa teknolojia na utumizi wake umezagaa kote ulimwenguni. Si mashuleni, si hospitalini, si majumbani na hata maabadini. Teknolojia ina manufaa na madhara yake kwa pamoja. Uvumbuzi wa teknolojia umesababisha mambo mengi kuwasilishwa ipasavyo kando na madhara yake.
Katika shule za upili, yaani sekondari, teknolojia imeweza kuwafanya wanafunzi wengi kudurusu ipasavyo. Hii ni kwa ajili ya serikali yetu kuamua kusambaza vipatakilishi mashuleni. Wanafunzi wa sekondari vilevile hutumia simu za mkono katika kudurusu kwao.
Utumizi wa simu za mikono katika kudurusu kumewaletea wanagenzi wengi kufanya vyema katika mitihani yao kwa sababu wanaendelea kudurusu hata wakiwa majumbani wakati wa likizo. Uvumbuzi mwingine umetoka ambapo kumewasilishwa masomo ya mtandaoni ambapo wanafunzi wa sekondari hujifunza na kupata elimu ya kutosha.
Utumizi wa tarakilishi na vipatakilishi shuleni kumewafanya wanafunzi wengi kupotoka. Hii ni kwa sababu wanafunzi hao wanatumia vifaa hivi kwa mambo mengine kinyume na kutumia kusoma. Madhara haya huwaaribu wanafunzi wanapofikia shule za sekondari kwa mfano, uzinduzi wa mitambo iliyozinduliwa na wana sayansi kama vile utazamaji wa televisheni katika shule, ambapo wanafunzi hawa, bila ya kusimamiwa na walimu, basi hutazama picha chafu, na huwa wanafurahia. Mwanafunzi yule huaribika akili na mawazo yake ya kusoma hupungua.
Jambo lingine ni utumiaji wa kemikali hatari ambazo wanafunzi hawa huzitumia kusomea kwa kufanya majaribu katika masomo kadhaa kama vile kemia na bayolojia. Kwa kweli kemikali hizo zingine huwa ni sumu na zingine husababisha mlipuko na huenda zikachoma baadhi ya vitu. Nayo huwa haina budi bali kutumia kemikali hizi kwani ni lazima kusoma masomo hayo. 
Kwa kweli nadhahiri kwamba kuna umuhimu na pia kuna madhara ya teknolojia. Upande mwingine inaharibu wanafunzi aidha kwa jambo lile au hili. Kinachotakiwa ni kwa wanafunzi wawe wa angalifu sana wanapotumia teknolojia.
Ningependekeza pia kwa shule nyingi ambazo zinatumia teknolojia nao ziwe na uangalifu kwani chochote kinaweza kutokea kwani alipangalo mungu hakuna anayeweza kulipanguwa.